bluuebunny/crossref_metadata_2025 huggingface dataset:
Ένωση μαστιχοπαραγωγών Χίου και μαστιχοπαραγωγοί
Authors: Τσούχλης Δημήτριος
Published: September 2021

Η παρούσα διατριβή αφορά στην εξέταση πολιτικής της Ένωσης Μαστιχοπαραγωγών Xίου (Ε.Μ.Φ) για τοναγροτικό χώρο της Νότιας Φίου και την επίδραση που είχε σε θέματα τοπίου, περιβαλλοντικής διαχείρισης καιτης παραγωγής μαστίχας. Ψς βάση χρησιμοποιήθηκε η έρευνα του αρχείου που κατέχει ο οργανισμός για τοχρονικό διάστημα από το 1939-1989. Κατασκευάσθηκε νοητικό μοντέλο ερμηνείας του αγροτικού τοπίου μικρήςκλίμακας με διακριτούς πόλους στοχεύοντας στην κατανόηση των διαδικασιών μεταβολής του. Παράλληλα,συγκεντρώθηκε και οργανώθηκε υλικό για τις τοπικές συνθήκες της χρονικής περιόδου αναφοράς σε συνάρτησημε τα προτάγματα ευρύτερων πολιτικών, οι οποίες επηρέασαν τις επιλογές της Διοίκησης. ΢τις συγκεκριμένεςπληροφορίες ενσωματώθηκαν οι τοπικές διεργασίες που οδήγησαν στην ίδρυση της Ε.Μ.Φ. Η περίοδοςαναφοράς διακρίνεται σε χρονικές ενότητες με κεντρικό άξονα τις προτεραιότητες της Διοίκησης και τις απόψειςτων παραγωγών ως προς αυτές. Εξετάσθηκε το σύνολο του θεσμικού αρχείου της Ε.Μ.Φ καθώς επίσης τοΕνημερωτικό Δελτίο και ατομικές καρτέλες παραγωγών από τέσσερις πρωτοβάθμιους συνεταιρισμούς. Μια σειράεργαλείων και μεθοδολογιών οι οποίες εφαρμόζονται διευρύνουν την κατανόηση των σύνθετων αιτιώνδιαμόρφωσης του αγροτικού τοπίου. Η εξέταση της πολιτικής του οργανισμού καταδεικνύει τη μη γραμμικήμεταβίβαση των επιλογών του στις τελικές αποφάσεις των συνεταίρων καθώς αυτές διαφέρουν ανά συνεταιρισμόκαι ομάδα παραγωγών. Σαυτόχρονα γίνεται φανερό ότι η πολιτική του οργανισμού είχε σημαντική επίδραση ωςπρος τη διατήρηση της καλλιέργειας μαστίχας και τη διαμόρφωση των σύγχρονων γνωρισμάτων του αγροτικούτοπίου της Νότιας Xίου.
Anglo-american policy in Greece (1946-50)
Authors: Paravantes Spero Simeon Zachary
Published: September 2021

While trying to understand and explain the origins and dynamics of Anglo-American foreign policy in the pre and early years of the Cold War, the role thatperception played in the design and implementation of foreign policy became acentral focus. From this point came the realization of a general lack of emphasisand research into the ways in which the British government managed to convincethe United States government to assume support for worldwide British strategicobjectives. How this support was achieved is the central theme of this dissertation.This work attempts to provide a new analysis of the role that the British played in the dramatic shift in American foreign policy from 1946 to 1950. Toachieve this shift (which also included support of British strategic interests in theEastern Mediterranean) this dissertation argues that the British used Greece, first asa way to draw the United States further into European affairs, and then as a way toanchor the United States in Europe, achieving a guarantee of security of theEastern Mediterranean and of Western Europe.To support these hypotheses, this work uses mainly the British andAmerican documents relating to Greece from 1946 to 1950 in an attempt to clearlyexplain how these nations made and implemented policy towards Greece duringthis crucial period in history. In so doing it also tries to explain how Americanforeign policy in general changed from its pre-war focus on non-intervention, to the American foreign policy to which the world has become accustomed since 1950. To answer these questions, I, like the occupying (and later intervening)powers did, must use Greece as an example. In this, I hope that I may be forgivensince unlike them, I intend not to make of it one. My objectives for doing so lie notin justifying policy, but rather in explaining it. This study would appear to havespecial relevance now, not only for the current financial crisis which has placedGreece once again in world headlines, but also for the legacy of the Second WorldWar and the post-war strife the country experienced which is still playing out todaywith examples like the Distomo massacre, German war reparations and on-goingsocial, academic and political strife over the legacy of the Greek Civil War.
Εξέλιξη της αισθητικοκινητικής απαρτίωσης του χώρου
Authors: Παντές Γεώργιος
Published: September 2021

Σε προηγούμενες μελέτες ένα συστηματικό Λάθος Διεύθυνσης (“the motor oblique effect”) ανευρέθηκε σε απομνημονευμένες κινήσεις στόχευσης του άνω άκρου στο δισδιάστατο χώρο από υγιείς ενήλικες. Σε αυτή τη μελέτη επεκτείναμε αυτές τις παρατηρήσεις και ανακαλύψαμε ότι τα παιδιά ηλικίας 6-11 ετών αναδεικνύουν το ίδιο φαινόμενο – motor oblique effect.Σε αντίθεση άλλες χωρικές και χρονικές παράμετροι της κίνησης (Συστηματικό Λάθος Απόστασης, Το Τετράγωνο του Λάθους Διεύθυνσης, Το Τετράγωνο του Λάθους Απόστασης, Ο Λανθάνων Χρόνος για την έναρξη της κίνησης και ο Χρόνος μέχρι την επίτευξη της Μέγιστης Ταχύτητας) επηρεάζονται με την αύξηση της ηλικίας.Η μνημονική καθυστέρηση προκάλεσε αύξηση του Τετραγώνου του Λάθους Διεύθυνσης και Απόστασης ανεξάρτητα από την ηλικία.Τέλος η αποτυχία αναστολής της κίνησης κατά τη διάρκεια της μνημονικής καθυστέρησης ήταν πιο συχνή στα παιδιά απ’ ότι στους ενήλικες.Αυτά τα αποτελέσματα ενισχύουν την υπόθεση ότι το motor oblique effect που σχετίζεται με σφάλματα στη διαδικασία αντιληπτικής επεξεργασίας είναι σταθερό από την παιδική ηλικία ενώ αντίθετα άλλες παράμετροι της κίνησης τροποποιούνται με την ηλικία - κάτι που αντανακλά την συνεχή βελτίωση του ελέγχου της κίνησης από την παιδική ηλικία έως την ενηλικίωση. Η διάσταση των αποτελεσμάτων της επίδρασης της μνήμης και της ηλικίας υποδηλώνει ότι η κινητική ενεργός μνήμη είναι ήδη ώριμη στα μικρά παιδιά.
Exploration of disease - specific biomarkers in cancer research by integrating biological knowledge and high throughput data
Authors: Σφακιανάκης Στυλιανός
Published: September 2021

Ο καρκίνος του μαστού είναι η πιο κοινή κακοήθεια στις γυναίκες σε όλο τον κόσμο και με το δεύτερο υψηλότερο ποσοστό θνησιμότητας. Σε ασθενείς με καρκίνο του μαστού, η κύρια αιτία θανάτου δεν είναι ο πρωτογενής όγκος, αλλά οι μεταστάσεις του σε απομακρυσμένα όργανα. Προκειμένου να δημιουργηθεί μια μετάσταση, τα καρκινικά κύτταρα εισέρχονται στην κυκλοφορία του αίματος, μεταφέρονται σε σημεία απομακρυσμένων οργάνων, όπου και πολλαπλασιάζονται (Κυκλοφορούντα Καρκινικά Κύτταρα, ΚΚΚ). Ο στόχος αυτής της εργασίας είναι η χρήση στατιστικών και υπολογιστικών τεχνικών για τον προσδιορισμό των διαφορών και οι ομοιοτήτων μεταξύ των δειγμάτων αίματος και ιστών ασθενών με καρκίνο και υγιών ατόμων με απώτερο σκοπό το μοριακό χαρακτηρισμό του μεταστατικού καρκίνου του μαστού και την παρουσία των ΚΚΚ. Μια μεγάλη συλλογή από δημόσια διαθέσιμα σύνολα δεδομένων γονιδιακής έκφρασης από μικροσυστοιχίες DNA έχει συγκεντρωθεί και τα δεδομένα αυτά έχουν προσεκτικά συγχωνευθεί προκειμένου να ξεπεραστούν τεχνικές και άλλες διαφοροποιήσεις. Ένας αριθμός στατιστικών συγκρίσεων μεταξύ των διαφόρων σημείων προέλευσης (αίμα ή ιστού) ή την κατάσταση ασθένειας (καρκινικοί ή υγιείς ασθενείς) των δειγμάτων μας οδήγησε σε ένα μικρό σύνολο 27 γονιδίων ("βιοδεικτών"). Οι βιολογικοί αυτοί δείκτες σχετίστηκαν προσεκτικά με πηγές της βιολογικής γνώσης, όπως τα βιολογικά δίκτυα, και υποβλήθηκαν σε νέες αλγοριθμικές διαδικασίες, έτσι ώστε να εντοπιστούν περαιτέρω γονίδια για την εποπτευόμενη (supervised) και μη επιβλεπόμενη (unsupervised) ταξινόμηση των ασθενών με καρκίνο του μαστού.
Design, development and testing of innovative solar - control facade systems
Authors: Κουν Τιλμαν-Όιγκεν
Published: September 2021

Η παρούσα διδακτορική διατριβή ασχολείται με την αξιολόγηση των συστημάτων ελέγχου του ηλιαμού μέσω κριτηρίων απόδοσης και μετρήσεων. Παρουσιάζει επίσης τις μεθόδους για τη μαθηματικοφυσική μοντελοποίηση της αλληλεπίδρασης της ηλιακής ακτινοβολίας με το κέλυφος του κτιρίου, παρέχει μια επισκόπηση σχετικά με την εξέλιξη της τεχνολογίας των συστημάτων ελέγχου του ηλιασμού και εισάγει έξι νέα συστήματα ελέγχου που έχουν εφευρεθεί και αναπτυχθεί περαιτέρω με τη συνεισφορά του υποφαινόμενου.Αναπτύχθηκε μία νέα μεθοδολογία για μετρήσεις θερμιδομετρίας. Ο συγγραφέας με βάση τα αποτελέσματα αυτών των μετρήσεων, συνέβαλε στον καθορισμό του νέου διεθνές προτύπου ISO/CD 19467. Σημαντική ήταν ακόμη η συμβολή του στην καθιέρωση του «ενεργού g-value (ge)», το οποίο είναι το πρωτο χαρακτηριστικό που περιλαμβάνει όχι μόνο τις στατικές ιδιότητες του συστήματος ελέγχου, αλλά και τη λειτουργία / στρατηγική ελέγχου, η οποία είναι απαραίτητη για μια ρεαλιστική αξιολόγηση της απόδοσης. Ο παράγοντας ge που αναφέρεται στο κέντρο του υαλοπίνακα είναι ανεξάρτητος για συγκεκριμένο κτίριο. Εξαρτάται μόνο από τον προσανατολισμό και τη θέση και ως εκ τούτου μπορεί να χρησιμοποιηθεί για ένα γενικό χαρακτηρισμό της απόδοσης σε μια δεδομένη κλιματική ζώνη. Μια άλλη συνεισφορά είναι το νέο κριτήριο για την απόδοση των χρωμάτων των αντικειμένων στο χώρο, όπως φαίνονται από έναν εξωτερικό παρατηρητή (Rafromoutside). Αυτός ο παράγοντας απόδοσης δεν είχε ποσοτικοποιηθεί έως τώρα. Σημαντικές συνεισφορές έγιναν και όσον αφορά τα κριτήρια απόδοσης των συτημάτων ελέγχου ηλιασμού με ενσωματωμένα στο κτίριο φωτοβολταϊκών πλαισίων (BIPV) ή συτημάτων ελέγχου ηλιασμού με ενσωματωμένα στο κτίριο συστημάτων μετατροπής της ηλιακή θερμικής ενέργειας (BIST). Η μαθηματικοφυσική μοντελοποίηση της αλληλεπίδρασης της ηλιακής ακτινοβολίας με τα κτίρια συμπεριλαμβάνει τη μοντελοποίηση της μετάδοσης του φωτός της ημέρας, τη μοντελοποίηση των δευτερογενών θερμικών κερδών, ακόμη και τη μοντελοποίηση των φωτοβολταϊκών ή των συστημάτων μετατροπής της ηλιακής θερμικής ενέργειας. Η μεθοδολογία αυτή περιλαμβάνει λοιπόν τη μοντελοποίηση της απόδοσης τόσο του ίδιου του στοιχείου-συστατικού της πρόσοψης όσο και τη μοντελοποίηση της απόδοσης του στοιχείου-συστατικού της πρόσοψης στο σύστημα του κτιρίου.
Διερεύνηση παραμέτρων παραγωγής βιοντήζελ (F.A.M.-F.A.E.E)
Authors: Δεληγιάννης Αλέξανδρος
Published: September 2021

Στην παρούσα διδακτορική διατριβή παρουσιάζεται μια ολοκληρωμένη μελέτη για την διερεύνηση διαδικασιών παραγωγής βιοντήζελ (ομογενής-ετερογενής κατάλυση, μεθανόλυση-αιθανόλυση) από πρώτες ύλες του Ελλαδικού χώρου. Τα πειραματικά αποτελέσματα αξιολογήθηκαν σύμφωνα με το ΕΝ 14214. Παράλληλα διερευνήθηκε η βελτιστοποίηση της οξειδωτικής σταθερότητας των μελυλεστέρων.Μελετήθηκαν έλαια από τυπικές καλλιέργειες της Ελληνικής γης και παραπροϊόντα της Ελληνικής βιομηχανίας. Ραφιναρισμένα έλαια όπως ηλιέλαιο, σογιέλαιο, βαμβακέλαιο και καπνέλαιο και μη ραφιναρισμένα όπως χρησιμοποιημένα μαγειρικά έλαια, ζωικά λίπη, καστορέλαιο και έλαια από υπολείμματα καφέ αξιολογήθηκαν στις αντιδράσεις της μεθανόλυσης. Οι αντιδράσεις πραγματοποιήθηκαν με την χρήση ενώσεων καλίου και νατρίου, τυπικών ομογενών καταλυτών. Tα πειραματικά αποτελέσματα έδειξαν ότι τα έλαια που χρησιμοποιήθηκαν αποτελούν ελκυστικές εναλλακτικές πρώτες ύλες για την παραγωγή βιοντήζελ. Παράλληλα μελετήθηκε η αντίδραση της αιθανόλυσης με τα περισσότερα έλαια που ήδη έχουν αναφερθεί προς παραγωγή βιοντήζελ. Η παραγωγή αιθυλεστέρων αντί μεθυλεστέρων έχει ιδιαίτερο ενδιαφέρον, καθώς επιτρέπει την παραγωγή ενός νέου εναλλακτικού καυσίμου. Στην συνέχεια πραγματοποιήθηκε η παρασκευή νέων στερεών ετερογενών καταλυτών. Διερευνήθηκε η καταλυτική συμπεριφορά αυτών στην αντίδραση της μετεστεροποίησης. Διερευνήθηκαν οι παράγοντες που επηρεάζουν την απόδοση και την ταχύτητα της αντίδρασης. Βρέθηκαν οι βέλτιστες συνθήκες των μεταβλητών της αντίδρασης και αξιολογήθηκαν οι φυσικοχημικές ιδιότητες των τελικών προϊόντων. Η χρήση στερεών καταλυτών απλοποιεί την διαδικασία της μετεστεροποίησης, με την εξάλειψη των σταδίων πλύσης και ξήρανσης των μεθυλεστέρων. Τέλος διερευνήθηκε η αντιοξειδωτική δράση των κυριοτέρων εμπορικών αντιοξειδωτικών προσθέτων. Συντέθηκαν νέα φαινολικά προσθετά και αξιολογήθηκε η επίδραση τους. Η αξιολόγηση των προσθέτων πραγματοποιήθηκε σε διαφορετικούς τύπους μεθυλεστέρων και σε διαφορετικές συγκεντρώσεις. Οι μετρήσεις οξειδωτικής σταθερότητας εκτελέστηκαν χρησιμοποιώντας την επίσημη μέθοδο του Ευρωπαϊκού προτύπου. Η σταθερότητας στην οξείδωση για το αυτούσιο βιοντήζελ προσδιορίζεται από την μέθοδος Rancimat (EN 14112-ελάχιστο 6 h). Παράλληλα οι μετρήσεις οξειδωτικής σταθερότητας προσδιορίστηκαν με την μέθοδο Petrotest PetroOXY (prΕΝ 16091). Στην μέθοδο αυτή, το Ευρωπαϊκό πρότυπο δεν έχει θεσπίσει όριο προδιαγραφής.
Σχεδιασμός τσιμέντων υψηλής ανθεκτικότητας με χρήση παραπροϊόντων της τσιμεντοβιομηχανίας
Authors: Γρηγοριάδης Γρηγόριος
Published: September 2021

Στόχος της παρούσας έρευνας ήταν η σύγκριση της αντιδιαβρωτικής προστασίας που παρέχεται από αναστολείς διάβρωσης με τη συμπεριφορά του σκυροδέματος παρουσία της φαρίνας ηλεκτροφίλτρων (CKD). Τα συμπεράσματα που προέκυψαν, είναι:● Το ελαφροβαρές σκυρόδεμα (ΕλΣ) είναι υλικό υψηλής προδιάθεσης για διάβρωση. Η παρουσία χλωριόντων, το υψηλό πορώδες του αδρανούς (κίσσηρη) και ο υψηλός λόγος νερού/τσιμέντο (1:1) επιβαρύνουν ακόμα περισσότερο την κατάσταση. Τα δοκίμια οπλισμένου ΕλΣ με κίσσηρη παρουσιάζουν μεγαλύτερο ρυθμό διάβρωσης σε σχέση με το σκυρόδεμα από κλασσικό τσιμέντο Πόρτλαντ.● Η χρήση αναστολέων διάβρωσης μπορεί να μειώσει σημαντικά το πρόβλημα και να παρατείνει τον ωφέλιμο χρόνο ζωής των κατασκευών από ΕλΣ. Το συμπέρασμα αυτό ισχύει ακόμα και σε ακραίες περιπτώσεις έκθεσης σε διάβρωση, όπως η «μόλυνση» με χλωριόντα του νερού σκυροδέτησης.● Ο αναστολέας αμινοαλκοόλης παρέχει σημαντική προστασία, τόσο στο λείο δομικό χάλυβα S220, όσο και σε «νευροχάλυβα» S500s Tempcore.● Η αύξηση της συγκέντρωσης των αναστολέων, είτε ανοδικού (νιτρώδες ασβέστιο), είτε μικτού τύπου (αμινοαλκοόλες) βελτιώνει σημαντικά το βαθμό προστασίας των οπλισμών. ● Ο βαθμός προστασίας των αναστολέων σε μεσαίες αναλογίες χρήσης (περίπου 3%) κυμαίνεται από 17% για τις αλκανολαμίνες, 30% για το νιτρώδες ασβέστιο και 40% για τις αμινοαλκοόλες. Σε υψηλότερες αναλογίες χρήσης (5-6%), ο βαθμός προστασίας πλησιάζει το 60% για τις αμινοαλκοόλες και ξεπερνά το 80% για το νιτρώδες ασβέστιο. Ωστόσο, στη δεύτερη περίπτωση αυξάνει σημαντικά ο κίνδυνος ρηγματώσεων στο σκυρόδεμα, λόγω της επιταχυντικής επίδρασης στο χρόνο πήξης.● Οι αμινοαλκοόλες, ως επιφανειακός εμποτισμός, προσφέρουν σημαντική προστασία στους οπλισμούς. Η βελτίωση μπορεί να ξεπεράσει το 40% όταν ο εμποτισμός εφαρμοστεί αμέσως με την κατασκευή, αλλά και το 18% ακόμα και αν αυτό γίνει μετά από ένα μήνα έκθεσης σε επιταχυνόμενη διάβρωση με χλωριόντα.● Η χρήση σύνθετου τσιμέντου τύπου CEM ΙΙ/A-W 32.5 με 6% σκόνη ηλεκτροφίλτρων στο ΕλΣ, μπορεί να προσφέρει εξαιρετική προστασία στους οπλισμούς από χάλυβα S220 σε περιβάλλον χλωριόντων και έντονης ενανθράκωσης, η οποία ξεπερνά το 60% στους 15 μήνες έκθεσης σε διαβρωτικό περιβάλλον 3,5 % χλωριόντων.● Ο συνδυασμός του χαμηλού κόστους, της σημαντικής προστασίας που παρέχει και της δυνατότητας αξιοποίησης ενός επιβαρυντικού περιβαλλοντικά παράγοντα, καθιστά την προοπτική της ευρείας αξιοποίησης της φαρίνας ηλεκτροφίλτρων στην προστασία του οπλισμένου ΕλΣ από διάβρωση ιδιαίτερα ελκυστική.
Μοριακές προσομοιώσεις συνθετικών υγροκρυσταλλικών συστημάτων για το σχεδιασμό βιοαισθητήρων
Authors: Βύρκου Αντωνία
Published: September 2021

Οι υγροί κρύσταλλοι είναι υλικά τα οποία, εκτός από τις συνηθισμένες καταστάσεις της συμπυκνωμένης ύλης, υγρή και στερεή, παρουσιάζουν και μια ενδιάμεση (με πληθώρα διαφορετικών δομών ανάλογα με το είδος του μορίου) η οποία ονομάζεται υγροκρυσταλλική. Τα υλικά αυτά έχουν χρησιμοποιηθεί σε πολλές τεχνολογικές εφαρμογές και εσχάτως στην κατασκευή βιοαισθητήρων, εξ αιτίας της ιδιότητάς τους να μεταβάλλουν το μοριακό τους προσανατολισμό παρουσία βιομορίων. Στόχος αυτής της διατριβής, που εκπονήθηκε στα πλαίσια του διεθνούς ερευνητικού προγράμματος MNIBS, ήταν η μελέτη της συμπεριφοράς των υγροκρυσταλλικών μορίων παρουσία νερού και λιπιδικών μορίων.Στην παρούσα διατριβή μελετήθηκε με τη μέθοδο της μοριακής δυναμικής ένα σχετικά απλό υγροκρυσταλλικό υλικό, το 4-πεντυλο-4-κυανοδιφαινύλιο ή 5CB. Πρόκειται για ένα μικρό, πολικό μόριο το οποίο σε θερμοκρασία δωματίου βρίσκεται στη νηματική φάση.Προκειμένου να καταστεί εφικτή η μελέτη της συμπεριφοράς του 5CB σε υδατικό περιβάλλον και στη συνέχεια παρουσία λιπιδικής μεμβράνης (DPPC), έπρεπε να βρεθεί στη διεθνή βιβλιογραφία ένα μοντέλο περιγραφής του υγρού κρυστάλλου το οποίο θα μπορούσε να προβλέψει με τη μεγαλύτερη δυνατή επιτυχία τις ιδιότητές του. Δοκιμάστηκαν έτσι 4 μοριακά μοντέλα, με διαφορετικές παραμέτρους αλληλεπίδρασης των ατόμων του μορίου.Το μοντέλο το οποίο κρίθηκε καταλληλότερο για την περιγραφή του συστήματος καθαρού (bulk) 5CB, χρησιμοποιήθηκε στη συνέχεια για τη μελέτη των πολυπλοκότερων διμερών (5CB-H2O) και τριμερών (5CB-DPPC-H2O) συστημάτων. Τα αποτελέσματα που προέκυψαν, χαρακτηρίζονται ικανοποιητικά και σε καλή συμφωνία με τα διαθέσιμα πειραματικά δεδομένα. Σε κάθε περίπτωση όμως θα ήταν εξαιρετικά ενδιαφέρουσα η περαιτέρω μελέτη των ανωτέρω συστημάτων.Όλες οι προσομοιώσεις που πραγματοποιήθηκαν στα πλαίσια αυτής της διατριβής, έγιναν με χρήση του ανοιχτού κώδικα λογισμικού GROMACS το οποίο αναπτύχθηκε στο πανεπιστήμιο του Groningen για τη μελέτη, κυρίως, βιολογικών συστημάτων.
Μελέτη των μονοπατιών των μικρών μορίων RNA στο μεταξοσκώληκα (Bombyx mori)
Authors: Κολλιοπούλου Άννα
Published: September 2021

Η παρούσα Διδακτορική Διατριβή εστιάζει στη μελέτη των μονοπατιών των μικρών μορίων RNA στο μεταξοσκώληκα Bombyx mori, υπό το πρίσμα των παραγόντων που επηρεάζουν την αποδοτικότητα του RNAi μηχανισμού. Οι παράγοντες που εξετάστηκαν αφορούσαν κυρίως στην έκφραση γονιδίων-κλειδιών του RNAi μηχανισμού και στην ύπαρξη ιϊκής μόλυνσης (εμμένουσας ή παθογόνου), ενώ ακόμα έγιναν αναφορές στους μηχανισμούς της ενδογενούς φυσικής ανοσίας και της ικανότητας πρόσληψης dsRNA από το εξωκυττάριο μέσο. Από την ανάλυση των αποτελεσμάτων προέκυψαν σημαντικά συμπεράσματα σχετικά με την επίδραση των προαναφερθέντων παραγόντων στην αποδοτικότητα του μηχανισμού του RNAi στο μεταξοσκώληκα. Τα ευρήματά μας αποκαλύπτουν πιθανή αλληλοεπικάλυψη των βασικών μονοπατιών του RNAi στο μεταξοσκώληκα in vitro, κατά την πρόκληση γονιδιακής αποσιώπησης μέσω dsRNA (miRNA, siRNA και piRNA), ή μέσω φουρκέτας RNA (siRNA και piRNA). Επιπλέον, πέραν της εμπλοκής τους στο μηχανισμό γονιδιακής αποσιώπησης μέσω dsRNA, τα γονίδια BmDcr2 και BmAgo2 του μονοπατιού siRNA αναδεικνύονται ως καίριοι παράγοντες για το μεσέντερο του μεταξοσκώληκα, τόσο υπό φυσιολογικές συνθήκες, όσο και υπό συνθήκες ιϊκής μόλυνσης (BmCPV). Όμως, και το γονίδιο BmAgo3 του piRNA μονοπατιού φαίνεται να συνιστά σημαντικό παράγοντα που επηρεάζει την αποδοτικότητα του RNAi μηχανισμού στο μεταξοσκώληκα, ενώ μπορεί επίσης μαζί με τους παράγοντες BmR2D2 και BmTranslin2, και ενδεχομένως και τον BmAub, να διαδραματίσει κρίσιμο ρόλο για την αντιϊκή απόκριση (BmMLV και AcMNPV) στα Λεπιδόπτερα. Ακόμη, η παρουσία μίας εμμένουσας μόλυνσης δε φαίνεται να επιδρά αρνητικά στην αποδοτικότητα του RNAi μηχανισμού (BmMLV) και στην αντιϊκή προστασία του μεταξοσκώληκα (BmCPV). Τέλος, τα κλασσικά μονοπάτια της ενδογενούς φυσικής ανοσίας του B. mori δεν αποκρίνονται έντονα κατά τη διάρκεια της αντιϊκής προστασίας (BmCPV), και κατά συνέπεια δε φαίνεται να αλληλεπιδρούν σημαντικά με τον RNAi μηχανισμό, ούτως ώστε να επηρεάζουν την αποδοτικότητά του. Ωστόσο, από την παρούσα έρευνα αναδεικνύονται νέα γονίδια που ενδεχομένως διαθέτουν στρατηγικής σημασίας ρόλους για την αντιϊκή απόκριση του μεταξοσκώληκα σε συνδυασμό με τη δράση του RNAi μηχανισμού.
Freies sprechen als lehr- und testziel
Authors: Κοντομήτρου Αθανασία
Published: September 2021

Στο παρόν έργο ερευνάται το θέμα της ελεύθερης παραγωγής προφορικού λόγου στην ξένη γλώσσα τόσο όταν αυτή αποτελεί στόχο διδασκαλίας όσο και όταν ορίζεται ως στόχος αξιολόγησης.Στο πλαίσιο αυτής της έρευνας προτείνω ένα νέο μοντέλο διδασκαλίας και κατασκευάζω ένα ανεπίσημο τεστ για την αξιολόγηση της παραγωγής προφορικού λόγου. Για την κατασκευή αυτού του τεστ λαμβάνονται υπόψη η κλασική θεωρία του τεστ και αρχές της διδακτικής που προτείνονται από τη θεωρία του Κονστρουκτιβισμού, αρχές πολύ σημαντικές για να είναι το τεστ φιλικό προς τους υποψηφίους. Για να μπορούν οι υποψήφιοι να προετοιμαστούν για ένα τέτοιο τεστ, προτείνω στην πορεία της έρευνας ένα διδακτικό μοντέλο, στο επίκεντρο του οποίου βρίσκεται η προώθηση της ελεύθερης παραγωγής προφορικού λόγου στο μάθημα της ξένης γλώσσας από την οπτική γωνία του Κονστρουκτιβισμού. Ορισμένες σημαντικές αρχές του διδακτικού μοντέλου είναι η επιλογή θεματικών περιοχών από τους μαθητές, η γνωριμία του μαθητή και ο σεβασμός της προσωπικότητάς του, η αξιολόγηση της διαδικασίας και της αποτελεσματικότητας μάθησης και η αξιολόγηση του μαθήματος από τον εκπαιδευτικό.Με το διδακτικό αυτό μοντέλο προώθησης της ελεύθερης παραγωγής προφορικού λόγου εισάγεται μια νέα οπτική στη διαμόρφωση του μαθήματος για τη διδασκαλία αυτής της γλωσσικής δραστηριότητας, κατά την οποία οι μαθητές μέσα από τις διάφορες ασκήσεις και τους διάφορους τύπους κοινωνικής μάθησης μπορούν να αναπτύξουν την ικανότητα της προφορικής επικοινωνίας στην ξένη γλώσσα, καθώς τους δίνεται η δυνατότητα να εξασκηθούν στη ελεύθερη παραγωγή προφορικού λόγου. Στο πλαίσιο της κατασκευής του διδακτικού μοντέλου προώθησης της ελεύθερης παραγωγής προφορικού λόγου δείχνω μέσα από ένα „σενάριο διδασκαλίας” πώς το διδακτικό μοντέλο μπορεί να έχει πρακτική εφαρμογή στη διδασκαλία.Με τη διαμόρφωση του μαθήματος σύμφωνα με τη θεωρία του Κονστρουκτιβισμού και την προώθηση της ελεύθερης παραγωγής προφορικού λόγου μέσα στη διδακτική διαδικασία, καθίσταται δυνατή η προετοιμασία των μαθητευόμενων/υποψηφίων για ένα τεστ που κατασκευάστηκε κι αυτό βάσει των αρχών του Κονστρουκτιβισμού. Στο μοντέλο αξιολόγησης ικανότητας παραγωγής προφορικού λόγου που προτείνω στο έργο μου, το οποίο απευθύνεται σε μαθητές επιπέδου Α, αξιολογείται η ικανότητα των μαθητών/υποψηφίων να συμμετέχουν σε συζητήσεις και να ανταποκρίνονται σε οπτικά ή γλωσσικά ερεθίσματα με συνοχή λόγου. Για την αξιολόγηση των υποψηφίων προτείνεται ένα μεικτό σύστημα αξιολόγησης.Σύμφωνα με σημαντικές διαστάσεις της διδακτικής, της κατασκευής τεστ και της αξιολόγησης τεστ ολοκληρώνεται η έρευνα και η ανάλυση της ελεύθερης παραγωγής προφορικού λόγου ως στόχος διδασκαλίας και αξιολόγησης.
Μελέτη παραγόντων ολοκλήρωσης που επηρεάζουν τα τραπεζικά πληροφοριακά συστήματα και ιδιαίτερα την ηλεκτρονική τραπεζική
Authors: Μπασιάς Νικόλαος
Published: September 2021

Η μη ύπαρξη ενός μεθοδολογικού πλαισίου λήψης αποφάσεων για την υιοθεσία της Υπηρεσιοστρεφούς Αρχιτεκτονικής (ΥΑ) στην ηλεκτρονική τραπεζική αποτελεί σημαντικό ερευνητικό πρόβλημα. Για το λόγο αυτό ο βασικός σκοπός της συγκεκριμένης διδακτορικής διατριβής είναι η δημιουργία ενός σχετικού μεθοδολογικού πλαισίου. Το νέο μεθοδολογικό πλαίσιο παρουσιάζεται στο Κεφάλαιο 3, ελέγχεται για πρώτη φορά σε περιβάλλοντα ηλεκτρονικής τραπεζικής στο Κεφάλαιο 5 με βάση την ερευνητική μεθοδολογία που προσδιορίζεται στο Κεφάλαιο 4 και αναθεωρείται στο Κεφάλαιο 6 της συγκεκριμένης διδακτορικής διατριβής. Ένα μεθοδολογικό πλαίσιο λήψης αποφάσεων για την υιοθεσία της ΥΑ στην ηλεκτρονική τραπεζική όπως επαληθεύεται από τα εμπειρικά δεδομένα: (α) βοηθάει τις Τράπεζες στη λήψη ορθών σημαντικών αποφάσεων, την αποφυγή λαθών, τον εντοπισμό προβλημάτων και την κατανόηση θεμάτων που σχετίζονται με την ολοκλήρωση στην ηλεκτρονική τραπεζική, (β) προσθέτει μία νέα σημαντική διάσταση σε υπάρχοντα μεθοδολογικά πλαίσια που σχετίζονται με την ΥΑ ερευνώντας την υιοθεσία της ΥΑ στην ηλεκτρονική τραπεζική όπου περιορισμένη έρευνα έχει πραγματοποιηθεί και (γ) εμπλουτίζει την ακαδημαϊκή βιβλιογραφία που σχετίζεται με την υιοθεσία της ΥΑ στην ηλεκτρονική τραπεζική. Η συγκεκριμένη διδακτορική διατριβή επιχειρεί: να συνδυάσει θέματα Επιχειρηματικότητας και Τεχνολογιών (Business & IT), να συνδυάσει την ηλεκτρονική τραπεζική με την ΥΑ και να δημιουργήσει, να ελέγξει, να αναθεωρήσει και να παρουσιάσει ένα μεθοδολογικό πλαίσιο λήψης αποφάσεων για την υιοθεσία της ΥΑ στην ηλεκτρονική τραπεζική. Μεταξύ άλλων, η συγκεκριμένη έρευνα: επισημαίνει τη σπουδαιότητα της ηλεκτρονικής τραπεζικής, υποδεικνύει τη σημαντικότητα της ολοκλήρωσης, μελετάει την ΥΑ στην ηλεκτρονική τραπεζική, προσδιορίζει και εξετάζει τους κρίσιμους παράγοντες που σχετίζονται με την επιτυχημένη υιοθεσία της ΥΑ στην ηλεκτρονική τραπεζική, ορίζει μία κατάλληλη κατηγοριοποίηση παραγόντων ολοκλήρωσης και προσδιορίζει το περιεχόμενο και τα διάφορα στάδια της υιοθεσίας της ΥΑ στην ηλεκτρονική τραπεζική. Η καινοτομία και η πρωτοτυπία εστιάζεται στο γεγονός ότι συντίθεται ένα νέο θεωρητικό μεθοδολογικό πλαίσιο λήψης αποφάσεων για την υιοθεσία της ΥΑ στην ηλεκτρονική τραπεζική που ελέγχεται για πρώτη φορά στο ερευνητικό πεδίο της ηλεκτρονικής τραπεζικής. Τα συμπεράσματα και η ανάδειξη των καινοτόμων αποτελεσμάτων της έρευνας, που παρουσιάζονται στο Κεφάλαιο 7, αναμένεται να χρησιμοποιηθούν από τις Τράπεζες σε μελλοντικά έργα ολοκλήρωσης και από ερευνητές σε μελλοντικές έρευνες.
Development of a biomedical image analysis framework, based on web services
Authors: Γούδας Θεοδόσιος
Published: September 2021

Η εξόρυξη γνώσης από βιοϊατρικές εικόνες είναι µια πολύπλοκη και χρονοβόρα διαδικασία, γιατί απαιτούνται πολλά βήµατα, όπως η ρύθµιση του χρώµατος, το φιλτράρισµα της εικόνας, η τµηµατοποίησή της, η εξαγωγή χαρακτηριστικών γνωρισµάτων, ο χαρακτηρισµός της, κ.λπ. Κάθε ένα από αυτά τα βήµατα απαιτεί κατάλληλη βαθµονόµηση, ώστε συνολικά να πετύχουν το βέλτιστο αποτέλεσµα. Αυτή η διδακτορική διατριβή, εστιάζει στην ανάπτυξη ενός πλαισίου, το οποίο περιέχει τις απαραίτητες τεχνικές εξόρυξης και ανάλυσης εικόνας, οργανωµένες σε οντότητες, για την επίλυση των σύνθετων βιοϊατρικών προβληµάτων ανάλυσης εικόνας. Το προτεινόµενο πλαίσιο επιτρέπει το σχεδιασµό διαγραµµάτων ροών εργασίας, για να επιλύσει αυτά τα προβλήµατα. Επιπλέον, παρέχει τη λειτουργία της αυτόµατης δηµιουργίας παράλληλων πολλαπλών εκδόσεων (multiple parallel instances) του διαγράµµατος ροής εργασίας που σχεδιάστηκε, πραγµατοποιώντας όλους τους πιθανούς συνδυασµούς των τελεστών που προστέθηκαν στο διάγραµµα, για να επιλεγεί αυτόµατα ο βέλτιστος συνδυασµός ροής εργασίας. Για την υλοποίηση αυτού του πλαισίου αξιοποιήθηκε η τεχνολογία υπηρεσιών δικτύου (web services technology), σε συνδυασµό µε τη µοντελοποίηση τεχνικών ανάλυσης και εξόρυξης εικόνας (image mining and analysis techniques), σε ανεξάρτητες οντότητες. Η επιλογή της βέλτιστης ροής εργασίας πραγµατοποιείται, είτε συγκρίνοντας τα αποτελέσµατα της τµηµατοποίησης µε την πραγµατικότητα (Ground Truth), είτε µε τη χρήση του µέτρου της απόστασης log-likelihood των οµαδοποιηµένων εντοπισµένων αντικειµένων (clustered salient objects). Για τη χρήση αυτού του πλαισίου απαιτούνται βασικές – και ίσως σε κάποιες περιπτώσεις προχωρηµένες – γνώσεις ανάλυσης εικόνας, αλλά δεν απαιτούνται προγραµµατιστικές γνώσεις. Αυτό το πλαίσιο µπορεί να ενσωµατωθεί στο πρόγραµµα διαχείρισης ροών εργασίας TAVERNA ή σε οποιαδήποτε άλλη παρόµοια πλατφόρµα. Επιπλέον, σε αυτήν τη διδακτορική διατριβή, παρουσιάζονται όλα τα βιοϊατρικά προβλήµατα ανάλυσης εικόνας που εξετάσθηκαν κατά τη διάρκεια της εκπόνησής της. Καθεµιά από τις προτεινόµενες προσεγγίσεις εξόρυξης εικόνας, χρησιµοποιεί το προτεινόµενο πλαίσιο. Όλες οι προσεγγίσεις εξήγαγαν ικανοποιητικά αποτελέσµατα, χρησιµοποιώντας τις δυνατότητες του προτεινόµενου πλαισίου. Επιπλέον, ορισµένα πρόσθετα σενάρια εξόρυξης εικόνας µοντελοποιήθηκαν στο προτεινόµενο πλαίσιο, αποδεικνύοντας την αποδοτική λειτουργία της εύρεσης της βέλτιστης ροής εργασίας.
Dynamics of field-induced phases in spin-1 antifferomagnetic chains
Authors: Ψαρουδάκη Χριστίνα
Published: September 2021

This thesis is devoted to the study of a class of antifferomagnetic spin–1 chains with astrong easy plane anisotropy in the presence of magnetic field H. At zero temperature thesystem undergoes two quantum phase transitions at critical fields H1 and H2. Reliableand detailed theoretical analysis is provided on the Electron Spin Resonance (ESR)spectrum, thermodynamics and the thermal transport of the model. The tools at handrange from exact analytical solutions and to numerical simulation techniques. The S = 1antiferromagnet in a magnetic field can be systematically mapped onto an S = 1/2XXZ chain in a longitudinal magnetic field. This effective S = 1/2 description has beenextensively used in order to gain a better physical understanding of the original S = 1chain.For the Electron Spin Resonance spectrum, apart from the theoretical analysis, high-field ESR experimental studies of the compound N iCl2 − 4SC(NH2)2 (abbreviatedas DTN) are presented and found consistent with theoretical predictions. The mostinteresting feature is the experimental signature of the single–ion two–magnon boundstate.Part of this thesis is devoted to the magnetic–field and temperature dependence ofmagnetization and specific heat for the whole field–region and a wide range of temperatures,with special emphasis at the critical behaviour of these quantities at the criticalfields. Finally, the calculation of dynamic correlation functions pertinent to the studyof thermal transport is addressed for the S = 1 model with easy plane anisotropy andthe S = 1/2 XXZ model in the presence of finite magnetic field.
Construction of microbial platform for the production of thermophilic enzymes implicated in lignocellulose degradation
Authors: Καρναούρη Ανθή
Published: September 2021

Η κυτταρίνη αποτελεί το αφθονότερο οργανικό πολυμερές που συναντάται στη φύση, γεγονός που τηνκαθιστά κατάλληλη ως φτηνά αξιοποιήσιμη πηγή άνθρακα και πρώτη ύλη για ποικίλες βιοτεχνολογικέςεφαρμογές. Ως εκ τούτου, η απομόνωση νέων ενζύμων με δράση που στοχεύει στην αποικοδόμηση ήτην τροποποίηση των κυτταρινούχων υλικών κρίνεται απαραίτητη. Οι θερμόφιλοι οργανισμοίαποτελούν σημαντική πηγή κυτταρινολυτικών ενζύμων με πολλές βιοτεχνολογικές εφαρμογές, καθώςοι διεργασίες αυτές συνήθως απαιτούν συνθήκες υψηλής θερμοκρασίας. Ο Myceliophthora thermophilaείναι ένας θερμόφιλος αερόβιος μύκητας, ο οποίος αυξάνεται με μέγιστο ρυθμό σε θερμοκρασίες 45 –50 οC. Ο μύκητας παράγει πολλά θερμοσταθερά ένζυμα τα οποία έχουν απομονωθεί και χαρακτηριστείκαι χρησιμοποιούνται στη βιομηχανία σε βιοδιεργασίες που απαιτούν υψηλές θερμοκρασίες. Σκοπόςτης παρούσας εργασίας ήταν η απομόνωση και ετερόλογη έκφραση πέντε γονιδίων από το γονιδίωματου συγκεκριμένου μύκητα που κωδικοποιούν πρωτεΐνες που εμπλέκονται στην αποικοδόμηση τηςλιγνοκυτταρίνης, καθώς και η παραγωγή και ο καταλυτικός χαρακτηρισμός του ανασυνδυασμένωνενζύμων. Οι νουκλεοτιδικές αλληλουχίες δύο ενδογλουκανασών των οικογενειών GH5 και GH7, δυοκελλοβιοϋδρολασών των οικογενειών GH6 και GH7 και μιας β-γλυκοσιδάσης της οικογένειας GH3ανασύρθηκαν από τη βάση δεδομένων Genome Portal, ενισχύθηκαν, κλωνοποιήθηκαν στονκατάλληλο φορέα και χρησιμοποιήθηκαν για το μετασχηματισμό και την ετερόλογη έκφραση στοζυμομύκητα P. pastoris. Ακολούθησε καθαρισμός των παραγόμενων πρωτεϊνών, τα οποία εν συνεχείαχρησιμοποιήθηκαν για τη δημιουργία ενζυμικών μιγμάτων και δοκιμάστηκαν για την υδρολυτική τουςικανότητα έναντι φυσικών υποστρωμάτων αγροτικής και δασικής προέλευσης.
Συγκριτική μελέτη της παραγωγής γραπτού λόγου στην Ελληνική ως μητρική και στην Αγγλική ως ξένη γλώσσα από δυσλεξικούς και μη δυσλεξικούς μαθητές
Authors: Μπασέκη Βαΐτσα
Published: September 2021

Η παρούσα έρευνα αποτελεί μια συγκριτική μελέτη της παραγωγής γραπτού λόγου από 40 δυσλεξικούς και 40 μη δυσλεξικούς μαθητές στη μητρική τους γλώσσα (Ελληνική) και στην ξένη γλώσσα (Αγγλική). Οι συμμετέχοντες στην έρευνα εξισώθηκαν με βάση το γενικότερο επίπεδο κατάκτησης της μητρικής και της ξένης γλώσσας, ενώ τα μη δυσλεξικά παιδιά -αν και μικρότερα ηλικιακά- παρουσίασαν μεγαλύτερη ορθογραφική ηλικία σε σχέση με τα δυσλεξικά παιδιά. Οι συμμετέχοντες στην έρευνα, οι οποίοι δεν αντιμετωπίζουν προβλήματα όρασης ή ακοής και ο γενικός δείκτης νοημοσύνης τους είναι σε φυσιολογικά επίπεδα, συνέθεσαν δύο κείμενα (το ένα στα Ελληνικά και το δεύτερο στα Αγγλικά) σε ηλεκτρονικό υπολογιστή με τη χρήση προγράμματος και με ερέθισμα δύο σειρές έγχρωμων εικόνων από εικονογραφημένες ιστορίες Αστερίξ. Βασικός στόχος της έρευνας ήταν η διερεύνηση ομοιοτήτων και διαφορών ανάμεσα στις δύο ομάδες συμμετεχόντων, όσον αφορά το γραπτό λόγο όχι μόνο ως τελικό προϊόν αλλά και ως διαδικασία σε επίπεδο μετά-γραφής, μέσα από την ανάλυση των αναθεωρήσεων και των παύσεων με τη βοήθεια του ηλεκρονικού προγράμματος InputLog. Σκοπός της έρευνας, η ανάδειξη των δυνατοτήτων και των προβλημάτων των παιδιών με μαθησιακές δυσκολίες όταν γράφουν στην ξένη γλώσσα (Αγγλική) σε σχέση με την απόδοσή τους κατά τη σύνθεση στη μητρική τους γλώσσα (δύο γλώσσες των οποίων τα ορθογραφικά συστήματα είναι εντελώς διαφορετικά όσον αφορά το βαθμό συνέπειας στην αντιστοιχία μεταξύ φωνήματος-γραφήματος). Επίσης, στόχος μας υπήρξε η διεξαγωγή συμπερασμάτων για τη φύση του προβλήματος της δυσλεξίας, καθώς και για αποτελεσματικότερη παρέμβαση.Με βάση τα αποτελέσματα της έρευνας διαπιστώθηκε η αδυναμία εντοπισμού ιδιαίτερων ποιοτικών χαρακτηριστικών της ορθογραφημένης γραφής και στις δύο γλώσσες των παιδιών με δυσλεξία σε σχέση με μη δυσλεξικά παιδιά και υψηλότερου επιπέδου ορθογραφημένης γραφής και ίδιου γενικότερου επιπέδου κατάκτησης της γλώσσας, αποτέλεσμα που εγείρει ερωτηματικά σχετικά με τη φύση του προβλήματος της δυσλεξίας και κάνει απαραίτητη την περαιτέρω σχετική έρευνα. Ωστόσο, τα ευρήματα της παρούσας διδακτορικής διατριβής κάνουν επίσης σαφή την ανώριμη -αν και όχι αποκλίνουσα- γλωσσική συμπεριφορά των δυσλεξικών συμμετεχόντων όσον αφορά την ορθογραφημένη γραφή, κάτι που σε συνδυασμό με το προαναφερθέν εύρημα, επιτάσσει την εκ νέου μελέτη των δύο βασικών μοντέλων οριοθέτησης του πεδίου των μαθησιακών δυσκολιών, δηλαδή της διακύμανσης ικανότητας-επίδοσης και της ανταπόκρισης στην παρέμβαση.
Ο ρόλος της κινητικής αγωγής στην κοινωνική οργάνωση της αρχαϊκής και κλασικής Σπάρτης
Authors: Παπαποστόλου Μεταξία
Published: September 2021

Η παρούσα μελέτη έχει σκοπό την προσέγγιση και ερμηνεία της κοινωνίας και κυρίως της εκπαίδευσης της αρχαϊκής και κλασικής Σπάρτης. Προσπαθεί να προσεγγίσει και να ερμηνεύσει την αμφίδρομη σχέση ανάμεσα στην κινητική αγωγή και στη σπαρτιατική κοινωνία. Αναλύει κυρίως τις κινητικές δραστηριότητες όπως τα παιχνίδια, τις γυμναστικές ασκήσεις, τα αθλήματα, το χορό, το κυνήγι, τις στρατιωτικές ασκήσεις αγοριών και κοριτσιών σ’ όλες τις πτυχές της «αγωγής» τους, τόσο στο καθημερινό πρόγραμμα εκπαίδευσης όσο και στις δημόσιες θρησκευτικές γιορτές και τελετές. Μελετάται η επίδραση αυτής της «αγωγής» στη σπαρτιατική κοινωνία και κυρίως ο ρόλος που έπαιζαν οι κινητικές δραστηριότητες στην κοινωνικοποίηση και στην κοινωνική θέση του νέου, της γυναίκας και του «ομοίου».Η μέθοδος που ακολουθήθηκε ήταν η διερεύνηση όλων των σχετικών αρχαίων γραμματειακών πηγών καθώς επίσης και των αρχαιολογικών μαρτυριών. Επίσης εξετάστηκε η σχετική ελληνική και ξένη γραμματεία από τον 15ο αιώνα μ.Χ έως σήμερα.Ανάμεσα λοιπόν στους πολλούς σπαρτιατικούς θεσμούς θαυμασμό προκαλούσε αυτή η περίφημη ΄΄Σπαρτιατική Αγωγή΄΄ και ο τρόπος εκπαίδευσης ο οποίος βρισκόταν υπό την κηδεμονία και τον έλεγχο της πολιτείας. Κατ’ ομολογία όλων των ερευνητών από την αρχαιότητα έως σήμερα εκείνο που βοήθησε τη Σπάρτη να φθάσει και να γίνει η πρώτη δύναμη της Ελλάδας, ενώ παράλληλα απέκτησε τη φήμη του αήττητου στις μάχες, ήταν η «αγωγή» που παρείχε στους νέους τηςΤο γεγονός ότι η εκπαίδευση στη Σπάρτη ήταν έντονα συλλογική, βοηθούσε στην κοινωνικοποίηση των νέων και στην ανάπτυξη της προσωπικότητας τους. Στο επίκεντρο της Σπαρτιατικής αγωγής βρίσκονταν η άσκηση του σώματος. Οι νέοι συμμετείχαν σε πολυάριθμους αγώνες που αύξαναν τον ανταγωνισμό μεταξύ τους. Η εκπαίδευση επίσης των κοριτσιών στηριζόταν στις κινητικές δραστηριότητες και απαιτούσε αντίστοιχους αγώνες. Οι δραστηριότητες της αγωγής ήταν στο μεγαλύτερο ποσοστό τους κινητικές δραστηριότητες. Τα παιχνίδια, οι αγώνες, οι χοροί, το κυνήγι, οι στρατιωτικές ασκήσεις από τη παιδική ηλικία στόχευαν στην επιλογή του καλύτερου, επομένως η κοινωνική άνοδος στη Σπάρτη αποκτούνταν μέσω ανταγωνισμού και επιδόσεων σε κινητικές-αθλητικές δραστηριότητες.
Γενετικός έλεγχος της επιληψίας
Authors: Αγγελοπούλου Χριστίνα
Published: September 2021

Στόχος των περισσότερων ΑΕΦ είναι η α-υπομονάδα των δυναμικο-εξαρτώ-μενων ιοντικών διαύλων νατρίου στους νευρώνες. Ένα από τα γονίδια που κωδικοποιεί την α-υπομονάδα είναι το γονίδιο SCN1A. Ο πολυμορφισμός SCN1A IVS5-91 rs3812718 G>A μπορεί να παίξει ρόλο στην ανταπόκριση στην αντιεπιληπτική αγωγή. Ο σκοπός της παρούσας μελέτης ήταν να διερευνηθεί: 1) η επίδραση του SCN1A IVS5-91 rs3812718 G>A πολυμορφισμού στην ανταπόκριση στα ΑΕΦ που μπλοκάρουν τους ιοντικούς διαύλους νατρίου, σε μονοθεραπεία ή πολυθερα-πεία, στον πληθυσμό της Θράκης, 2) η συσχέτιση του πολυμορφισμού του SCN1A γονιδίου με τον τύπο της επιληψίας (γενικευμένη,εστιακή). Μελετήσαμε 200 ασθενείς με βέβαιη διάγνωση επιληψίας. H ομάδα ελέγχου αποτελούνταν από 200 υγιή άτομα, με όμοια κατανομή ηλικίας και φύλου. Τα επι-ληπτικά σύνδρομα ταξινομήθηκαν σύμφωνα με τα κριτήρια της Διεθνούς Ένωσης κατά της Επιληψίας (1989). Οι ασθενείς διαχωρίστηκαν ανάλογα με την απάντηση στα ΑΕΦ σε ανταποκρινόμενους και ανθεκτικούς στην αντι-Ε αγωγή. Η ομάδα των ανταποκρινόμενων ασθενών μελετήθηκε περαιτέρω, συγκρίνοντας τη μονο-θεραπεία με μέγιστες και ελάχιστες δόσεις και τη μονοθεραπεία με την πολυθερα-πεία (ανθεκτικοί στη μονοθεραπεία ασθενείς). Οι επιληψίες χωρίσθηκαν σε γενι-κευμένες και εστιακές (ανταποκρινόμενες και ανθεκτικές). O πολυμορφισμός SCN1A IVS5-91 rs3812718 G> A προσδιορίστηκε με τη μέθοδο Taqman . Διαπιστώσαμε ότι δεν υπήρχαν στατιστικά σημαντικές διαφορές στις συχνότη-τες των αλληλόμορφων και των γονότυπων μεταξύ ασθενών και της ομάδας ελέγ-χου (p=0.199 και p=0.178 αντίστοιχα). Η κατανομή των SCN1A IVS5-91 rs3812718 G>Α γονότυπων δε διέφερε σημαντικά μεταξύ ανταποκρινόμενων ασθενών και ασθενών με ανθεκτική επιληψία (p=0.463). Οι διαφορές στην κατανομή των γονότυπων (A/A+A/G vs. G/G) μεταξύ αντα-ποκρινόμενων με μονοθεραπεία και ανταποκρινόμενων με πολυθεραπεία ήταν στατιστικά σημαντικές (p=0.021). Στην ομάδα μονοθεραπείας, ασθενείς με γονό-τυπο A/A ή A/G χρειάστηκαν μεγαλύτερες δόσεις ΑΕΦ σε σχέση με τους ασθενείς με γονότυπο G/G (p=0.032). Η μελέτη των ασθενών με γενικευμένη επιληψία ανέδειξε σημαντικά μεγαλύ-τερη συχνότητα των γονότυπων A/A+A/G vs. G/G σε σύγκριση με την ομάδα ελέγχου (p= 0.044). Επιπλέον, συγκρίνοντας τις συχνότητες γονοτύπων μεταξύ εστιακής και γενικευμένης επιληψίας, βρήκαμε θετική συσχέτιση των γονότυπων Α/Α, Α/G με τη γενικευμένη επιληψία (p = 0.05). Συνοψίζοντας, η παρούσα μελέτη έδειξε συσχέτιση του πολυμορφισμού SCN1A IVS5-91 rs3812718G>A με την ανταπόκριση στη μονοθεραπεία χωρίς ενδείξεις επίδρασης στη φαρμακοανθεκτική επιληψία. Επιπλέον, η παρουσία του αλληλόμορφου Α φαίνεται να σχετίζεται με τη γενικευμένη επιληψία.
High-dimensional polytopes defined by oracles
Authors: Φυσικόπουλος Βησαρίων
Published: September 2021

Η επεξεργασία και ανάλυση γεωμετρικών δεδομένων σε υψηλές διαστάσεις διαδραματίζει ένα θεμελιώδη ρόλο σε διάφορους κλάδους της επιστήμης και της μηχανικής. Τις τελευταίες δεκαετίες έχουν αναπτυχθεί πολλοί επιτυχημένοι γεωμετρικοί αλγόριθμοι σε 2 και 3 διαστάσεις. Ωστόσο, στις περισσότερες περιπτώσεις, οι επιδόσεις τους σε υψηλότερες διαστάσεις δεν είναι ικανοποιητικές. Δυο πλαίσια λύσης που έχουν υιοθετηθεί για να ξεπεραστεί αυτή η δυσκολία είναι η εκμετάλλευση της ειδικής δομής των δεδομένων, όπως σε περιπτώσεις αραιών (sparse) δεδομένων ή στην περίπτωση που τα δεδομένα βρίσκονται σε χώρο χαμηλότερης διάστασης, και ο σχεδιασμός προσεγγιστικών αλγορίθμων. Το κύριο ερευνητικό πεδίο της παρούσας εργασίας είναι η διακριτή και υπολογιστικής γεωμετρία και οι σχέσεις της με τους κλάδους της επιστήμης των υπολογιστών και τα εφαρμοσμένα μαθηματικά. Η συμβολή αυτής της διατριβής είναι τριπλή. Πρώτον, στο σχεδιασμό και την ανάλυση των γεωμετρικών αλγορίθμων για προβλήματα σε μεγάλες διαστάσεις. Δεύτερον, θεωρητικά αποτελέσματα σχετικά με το συνδυαστικό χαρακτηρισμό βασικών οικογενειών πολυτόπων. Τρίτον, η εφαρμογή και πειραματική ανάλυση των προτεινόμενων αλγορίθμων και μεθόδων. Η ανάπτυξη λογισμικού ανοιχτού κώδικα, που είναι διαθέσιμο στο κοινό και βασίζεται και επεκτείνει διαδεδομένες γεωμετρικές και αλγεβρικές βιβλιοθήκες λογισμικού, όπως η CGAL και το polymake.
Internet content management using complex network analysis techniques
Authors: Πανταζόπουλος Παναγιώτης
Published: September 2021

Με την έκρηξη του διακινούμενου περιεχομένου και την ετερογένεια των χρηστών/συσκευών,το σημερινό Διαδίκτυο έχει εξελιχθεί σε σύστημα εξαιρετικά μεγάλης πολυπλοκότητας, γε-γονός που δυσχεραίνει το σχεδιασμό αποδοτικών πρωτοκόλλων. Η διαθεσιμότητα καθολικήςπληροφορίας, τοπολογικής είτε άλλης σχετικής με το προφίλ των χρηστών, ϑεωρείται πλέον ε-λάχιστα ϱεαλιστική αν όχι αδύνατη. ΄Ετσι, το ανοικτό Ϲήτημα-πρόκληση στο οποίο η διατριβήστοχεύει να απαντήσει είναι η διαχείρηση του Διαδικτυακού περιεχομένου με κατανεμημέ-νο τρόπο και η αξιοποίηση για το σκοπό αυτό πληροφορίας τοπικής εμβέλειας. Προς τηνκατεύθυνση αυτή, η εισαγωγή κοινωνικο-τεχνικών εννοιών και γραφοθεωρητικών εργαλείωνκάτω από τη διεπιστημονική περιοχή της Ανάλυσης Σύνθετων Δικτύων αποσπά αυξανόμενοενδιαφέρον χωρίς όμως να έχει ως τώρα μελετηθεί σε ϐάθος. Η διατριβή εξετάζει προβλή-ματα διαχείρισης περιεχομένου ή/και υπηρεσιών : α) πάνω σε ασύρματα οπορτουνιστικάδίκτυα και ϐ) πάνω σε ενσύρματες τοπολογίες ISP(Internet Service Provider) δικτύων.Στο οπορτουνιστικό περιβάλλον αναζητούνται οι κατάλληλοι κόμβοι πού ϑα αποθηκεύσουνπεριεχόμενο ώστε αυτό να διατίθεται αποδοτικά στο δίκτυο και επίσης διερευνάται η κοινωνι-κοκεντρική (socio-aware) προώθηση μηνυμάτων μεταξύ κινούμενων χρηστών. Πάνω σε ISP τοπολογίες μελετάται η κατανεμημένη χωροθέτηση (placement) υπηρεσιών και η αναζήτησηπεριεχομένου με χρήση τοπικής πληροφορίας. Εμμέσως με το Διαδικτυακό περιεχόμενοσχετίζεται η ευαισθησία ISP τοπολογιών σε επιθέσεις κεντρικών κόμβων που επίσης εξετάζε-ται. Το καινούριο χαρακτηριστικό που εισάγει η διατριβή είναι το πώς κατάλληλα εργαλείαΑνάλυσης Σύνθετων Δικτύων, οι μετρικές κεντρικότητας, μπορούν να αποδόσουν/συλλάβουντη σημασία των κόμβων (χρηστών) μέσα στο δίκτυο ώστε οι σημαντικότεροι να αξιοποιηθούνστο σχεδιασμό αλγορίθμων διαχείρισης περιεχομένου. Οι προτεινόμενοι αλγόριθμοι και οιαντίστοιχες υλοποιήσεις πρωτοκόλλων αναλύονται ώς προς την πολυπλοκότητα και τα χα-ϱακτηριστικά τους, και προσομοιώνονται πάνω σε πραγματικές τοπολογίες και δεδομένακίνησης χρηστών του Διαδικτύου. Τα σχετικά αποτελέσματα αναδεικνύουν τις συνθήκεςκάτω από τις οποίες (τοπική) πληροφορία κεντρικότητας μπορεί να οδηγήσει αποδοτικά τηδιαχείριση περιεχομένου.
Μοριακή μελέτη των ενδοθηλιακών κυττάρων ομφαλίου λώρου γυναικών με σύνδρομο πολυκυστικών ωοθηκών
Authors: Μπούτζιος Γεώργιος
Published: September 2021

Εισαγωγή: Το Σύνδρομο των Πολυκυστικών Ωοθηκών (ΣΠΩ) είναι μια συχνή ετερογενής διαταραχή στις γυναίκες αναπαραγωγικής ηλικίας. Οι γυναίκες με ΣΠΩ παρουσιάζουν αυξημένα επίπεδα προϊόντων προχωρημένης γλυκοζυλίωσης (AGEs) συγκριτικά με υγιείς μάρτυρες, ανεξάρτητα από το βαθμό παχυσαρκίας και ινσουλινοαντίστασης. Ο σχηματισμός των τελικών αυτών προϊόντων γλυκοζυλίωσης (δείκτες οξειδωτικού στρες) είναι πιθανά ένας σημαντικός μηχανισμός που μεσολαβεί στην επίδραση της υπεργλυκαιμίας στους ιστούς.Σκοπός της μελέτης: Η μελέτη των δεικτών του οξειδωτικού στρες στα νεογνά. Ειδικότερα, ο σκοπός της μελέτης ήταν να εκτιμηθούν τα επίπεδα στο πλάσμα των AGEs και των προϊόντων προχωρημένης οξείδωσης των πρωτεϊνών (AOPPs) μαζί με το μεταβολικό και ορμονικό προφίλ και η πιθανή σχέση των επιπέδων τους στα νεογνά γυναικών με σύνδρομο πολυκυστικών ωοθηκών PCOS(N) και διαβήτη κύησης GDM(N) και στις μητέρες τους, PCOS(M) και GDM(M) αντίστοιχα.Σχεδιασμός: Προοπτική μελέτη σε ακαδημαϊκό ιατρικό κέντρο.Πληθυσμός/ασθενείς: Ο υπό μελέτη πληθυσμός αποτελείται από 151 ζεύγη μητέρων-νεογνών.Παρεμβάσεις: δίαιτα και/ ή χορήγηση ινσουλίνης στις γυναίκες με διαβήτη κύησης.Μετρήσεις: Πραγματοποιήθηκαν μετρήσεις ανθρωπομετρικών, μεταβολικών, ορμονικών παραμέτρων και δεικτών οξειδωτικού στρες.Αποτελέσματα: Τα AGEs και AOPPs ήταν υψηλότερα στις PCOS(M) και στις GDM(M) σε σύγκριση με την ομάδα ελέγχου C(M). Παρόμοια στατιστικά σημαντική διαφορά παρατηρήθηκε και στις αντίστοιχες ομάδες των νεογνών. Αναδείχτηκε μια ισχυρή συσχέτιση ανάμεσα στις μητέρες και τα νεογνά τους όσο αφορά τα επίπεδα των AGEs (r = 0.605) και των AOPPs (r = 0.735). Ανάλογα ευρήματα παρατηρήθηκαν όσον αφορά τα επίπεδα των ανδρογόνων και την ινσουλινοαντίσταση στις μητέρες και στα νεογνά, αντίστοιχα.Συμπέρασμα: Η παρούσα μελέτη καταδεικνύει ότι τα επίπεδα του οξειδωτικού στρες στα PCOS(N) ήταν συγκρίσιμα με αυτά στα GDM(N) και παρουσίασαν ισχυρή συσχέτιση με τα αντίστοιχα μητρικά επίπεδα. Τα ευρήματα αυτά μπορεί να έχουν μελλοντική κλινική εφαρμογή, διότι η έκθεση των PCOS(N) στα μόρια αυτά καθ΄ όλη τη διάρκεια της κύησης, που δυνητικά μπορεί να προκαλέσουν ενδοθηλιακή βλάβη, ενδέχεται να αποτελέσουν μια αρνητική ‘παρακαταθήκη’ για την υγεία του αναπτυσσόμενου οργανισμού και δύναται να αποφευχθεί με κατάλληλες διαιτητικές παρεμβάσεις.
Χωροχρονικές τεχνικές μοντελοποίησης και διαστρωματικής σχεδίασης δικτύων με εφαρμογή σε δίκτυα γνωσιακής ραδιοεπικοινωνίας
Authors: Ανυφαντής Ευάγγελος
Published: September 2021

Η λειτουργία των δικτύων επικοινωνιών - και ιδιαίτερα των ασύρματων δικτύων - επηρεάζεται συχνάαπό τις μεταβαλλόμενες συνθήκες του δικτυακού περιβάλλοντος, οι οποίες εισάγουν εξαρτήσεις στον τρόπο λειτουργίας τους τόσο στο πεδίο του χώρου όσο και στο πεδίο του χρόνου. Το φαινόμενο αυτό γίνεται εμφανέστερο σε σενάρια ασύρματων δικτύων νέας γενιάς που εκμεταλλεύονται σχήματα δυναμικής φασματικής πρόσβασης και στηρίζονται στην τεχνολογία των γνωσιακών ραδιοεπικοινωνιών. Για το λόγο αυτό, η παρούσα διδακτορική διατριβή επικεντρώνεται σε δίκτυα γνωσιακής ραδιοεπικοινωνίας και ερευνά τεχνικές μοντελοποίησης των εν λόγω δικτύων που λαμβάνουν εγγενώς υπόψη τις υφιστάμενες χωροχρονικές εξαρτήσεις.Μέσω μιας επισκόπησης κατάληψης φάσματος στην περιοχή των Αθηνών αποτυπώνεται ηπραγματική εικόνα του φάσματος ραδιοσυχνοτήτων, αναδεικνύονται πρακτικά προβλήματα στημεθοδολογία φασματικής ανίχνευσης και συμπεραίνεται η ύπαρξη ασυνεχειών φασματικής κατάληψης στις διαστάσεις του χώρου και του χρόνου. Για τη βελτίωση της ενημερότητας των χρηστών τεχνολογίας γνωσιακών ραδιοεπικοινωνιών περιγράφεται μια μεθοδολογία ανάλυσης των αρχικών ακατέργαστων δεδομένων που προκύπτουν από τη διαδικασία φασματικής ανίχνευσης με σκοπό την εξαγωγή πολύτιμων πληροφοριών και χρήσιμων στατιστικών ιδιοτήτων του ραδιοφάσματος.Συγκεκριμένα, εντοπίζονται και μελετώνται οι ιδιότητες συσχέτισης στη μετρούμενη ενέργεια γειτονικών καναλιών και παρουσιάζονται πρακτικά σενάρια εφαρμογής που βελτιώνουν πρακτικές μεθοδολογίες φασματικής ανίχνευσης μέσω μιας αποδοτικότερης σχέσης μεταξύ ταχύτητας και ακρίβειας ανίχνευσης.Στα πλαίσια της παρούσας διατριβής, μελετώνται προβλήματα βελτιστοποίησης που αφορούν τόσοκατανεμημένες όσο και κεντρικοποιημένες προσεγγίσεις λειτουργίας των δικτύων γνωσιακήςραδιοεπικοινωνίας. Η κατανομή φασματικών πόρων, ο έλεγχος ισχύος και οι διαδικασίεςχρονοπρογραμματισμού και δρομολόγησης αποτελούν βασικά αντικείμενα έρευνας τα οποία αναλύονται εκτενώς και αντιμετωπίζονται από τεχνικές διαστρωματικής σχεδίασης που προτείνονταιστην τρέχουσα εργασία. Ειδικότερα, παρουσιάζεται μια νέα μεθοδολογία μοντελοποίησης ασύρματων δικτύων βασισμένη στη θεωρία των τυχαίων πεδίων Markov και προτείνεται μια κατανεμημένη αρχιτεκτονική διαστρωματικής σχεδίασης που οδηγεί μέσω τοπικών χωρικών εξαρτήσεων σε βέλτιστες καταστάσεις του συνολικού δικτύου. Αντίστοιχα, υιοθετώντας τις πιο πρόσφατες σχετικές ρυθμιστικές κινήσεις που προδιαγράφουν ένα αρχικό κεντρικοποιημένο τρόπο λειτουργίας δικτύων γνωσιακής ραδιοεπικοινωνίας, προτείνεται ένα ολοκληρωμένο πλαίσιο διαστρωματικής σχεδίασης των εν λόγω δικτύων που βασίζεται σε κεντρικές βάσεις δεδομένων φάσματος και συνεισφέρει στη συνδυασμένη αντιμετώπιση προβλημάτων στοχεύοντας στη γενικότερη βελτιστοποιημένη λειτουργία των δικτύων γνωσιακής ραδιοεπικοινωνίας